ΓΡΑΠΤΗ ΕΡΩΤΗΣΗ P-3215/02

υποβολή: Patricia McKenna (Verts/ALE) προς την Επιτροπή

(6 Νοεμβρίου 2002)

Θέμα: Αδιάκριτοι αεροψεκασμοί με δηλητηριώδεις ουσίες (μαλάθειο) σε περιοχές παραγωγής εσπεριδοειδών της Αυτόνομης Διοικητικής Περιφέρειας της Βαλένθια

Από τις αρχές Ιουλίου του 2002, οι περιοχές παραγωγής εσπεριδοειδών της Αυτόνομης Διοικητικής Περιφέρειας της Βαλένθια, ουσιαστικά όλες οι περιοχές της που βρίσκονται κάτω από τοψόμετρο των 300 μέτρων, (La Ribera Alta, La Ribera Baja, La Foia de Buol, La Costera, La Safor, La Canal, L' Horta, El Camp de Morverde, La Marna, La Plana κ.λπ.) και στις οποίες κατοικεί το μεγαλύτερο μέρος του πληθυσμού,φίστανται αεροψεκασμούς με μαλάθειο. Η επιχείρηση αυτή πραγματοποιείται στους αγρούς κατά τρόπο εντελώς

αδιάκριτο, χωρίς να λαμβάνονταιπόψη τα εμβόλιμα αγροτεμάχια με άλλες καλλιέργειες, όπως τα οπωροκηπευτικά ή το ρύζι, όπου δεν φωλιάζει η μύγα των καρπών, ούτε τα εσπεριδοειδή που είναι ακόμη άγουρα και επίσης δεν απειλούνται από το έντομο αυτό, ούτε κάν οι άνθρωποι που ενδέχεται να κυκλοφορούν εκεί ότανπερίπτανται τα ψεκαστικά αεροσκάφη. Το μαλάθειο είναι μια οργανοφωσφορική ένωση που μπορεί να προκαλέσει δερματίτιδες και βλάβες στο αναπαραγωγικό σύστημα των ανθρώπων.

Οι ψεκασμοί αυτοί πραγματοποιούνται ακόμη και πάνω από κατοικημένες περιοχές, δεδομένου ότι στους αγρούςπάρχουν πληθώρα διάσπαρτων κατοικιών όπου, ακριβώς τη θερινή περίοδο, διαβιούν μεγάλος αριθμός ανθρώπων οι οποίοι, κατά συνέπεια, δέχονται άμεσα τη δηλητηριώδη ουσία με τους ψεκασμούς, όταν βρίσκονται στην ύπαιθρο, ή έμμεσα, εισπνέοντάς την ή ενώ κολυμπούν στις λίμνες.

Το ίδιο συμβαίνει και με τους αγρότες που εργάζονται στους αγρούς στη διάρκεια των αεροψεκασμών.

Ακόμη, στις αγροτικές κοινότητες, τα αεροσκάφη αυτά περνούν ακριβώς δίπλα από τις κατοικίες που βρίσκονται στην περίμετρο των οικισμών ψεκάζοντάς τις και αυτές ενώ, όταν ο άνεμος κατευθύνεται προς τους οικισμούς, συμπαρασύρει και μέρος της τοξικής βροχής, την οποίαποχρεώνονται να εισπνεύσουν όλοι οι κάτοικοί τους.

Μεταξύ των αγρών με εσπεριδοειδή παρεμβάλλονται συχνά και άλλοι με οπωροκηπευτικά, τα οποία επίσης ψεκάζονται με τη δηλητηριώδη αυτή ουσία· πρόκειται για προϊόντα που συλλέγονται και διατίθενται στο εμπόριο σε καθημερινή βάση, με συνέπεια να φθάνουν στους καταναλωτές με τα κατάλοιπα των ψεκασμών, χωρίς να έχει παρέλθει κάποιο χρονικό διάστημα ασφαλείας.

Η ίδια δηλητηριώδης ουσία πέφτει και πάνω στα ζώα που ζούν στους αγρούς, περιλαμβανομένων και εκείνων που είναι ωφέλιμα ή και προστατεύονται από τη νομοθεσία, προξενώντας τους ακόμη περισσότερες βλάβες και κάνοντας διαρκώς δυσχερέστερη την επιβίωσή τους.

Γνωρίζει η Επιτροπή τα γεγονότα αυτά·

Τί σκέπτεται να πράξει η Επιτροπή για τη διασφάλιση τηςγείας του πληθυσμού και του περιβάλλοντος στην Αυτόνομη Διοικητική Περιφέρεια της Βαλένθια·

Απάντηση της κας Wallstrm εξ ονόματος της Επιτροπής

(3 Δεκεμβρίου 2002)

Η Επιτροπή θα ήθελε να παραπέμψει το Αξιότιμο Μέλος του Κοινοβουλίου σε απάντηση που έχει δώσει στη γραπτή ερώτηση Ε-3552/00 του κ. Παπαγιαννάκη(1) και όπου εξηγεί τις νομικές διατάξεις οι οποίες διέπουν την εμπορία φυτοπροστατευτικών προϊόντων.

Το μαλαθείο είναι μια δραστική ουσία που κυκλοφορούσε στην αγορά προτού τεθεί σε ισχύ η οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση φυτοπροστατευτικών προϊόντων στην αγορά(2). Η εν λόγω ουσία βρίσκεταιπό αξιολόγηση δυνάμει του κανονισμού (ΕΚ) αριθ. 451/2000 της Επιτροπής της 28ης Φεβρουαρίου 2000 σχετικά με τον καθορισμό των λεπτομερειών εφαρμογής της δεύτερης και τρίτης φάσης του προγράμματος επανεξέτασης δραστικών ουσιών, σύμφωνα με τις διατάξεις της οδηγίας 91/414/ΕΟΚ(3).

Το κράτος μέλος που εισηγείται τηνπόθεση για το μαλαθείο είναι η Φινλανδία, η οποία και έλαβε τον φάκελο μέσα στην προβλεπόμενη προθεσμία (30 Απριλίου 2002). Τη μελέτη του φακέλου που θα κάνει η Φινλανδία, θα αξιολογήσει με τη σειρά της η Ευρωπαϊκή αρχή για την ασφάλεια των τροφίμων. Η Επιτροπή έχει δεσμευτεί να ολοκληρώσει τη διαδικασία λήψης απόφασης σχετικά με το κατά πόσον θα συμπεριληφθούν οι δραστικές ουσίες του δεύτερου σταδίου προτού λήξει το 2005.

Μέχρις ότου ολοκληρωθεί η εξέταση, τα κράτη μέλη έχουν τη δυνατότητα να εξακολουθήσουν να εγκρίνουν την κυκλοφορία φυτοπροστατευτικών προϊόντων που περιέχουν μαλαθείο με βάση τις γενικές απαιτήσεις ασφάλειας του άρθρου 4 της οδηγίας και με τις προϋποθέσεις που απαιτούνται σε εθνικό επίπεδο. Αυτό ισχύει και σε ό,τι αφορά την από αέρος εφαρμογή του μαλαθείου.

Η Επιτροπή έχει επίγνωση των προβλημάτων που μπορεί να δημιουργηθούν ως αποτέλεσμα του ψεκασμού με φυτοφάρμακα, και αναπτύσσει μια θεματική στρατηγική σχετικά με τη χρησιμοποίηση φυτοπροστατευτικών προϊόντων, η οποία καλύπτει και τον από αέρος ψεκασμό. Η επεξεργασία αυτής της στρατηγικής συμπεριλαμβάνει μια διαδικασία διαβούλευσης η οποία δρομολογήθηκε με ανακοίνωση της Επιτροπής(4) που εγκρίθηκε την 1η Ιουλίου 2002. Στην ανακοίνωση, η Επιτροπή εκφράζει την πρόθεσή της να προτείνει γενική απαγόρευση των από αέρος ψεκασμών, με δυνατότητα ειδικής παρέκκλισης που θα εγκρίνεται από τα κράτη μέλη εφόσον κρίνεται ότι ο από αέρος ψεκασμός παρουσιάζει σαφή πλεονεκτήματα αλλά και περιβαλλοντικά οφέλη σε σχέση με άλλες μεθόδους ψεκασμού. Η έγκριση της πρότασης της Επιτροπής για τη θεματική στρατηγική προβλέπεται για τις αρχές του 2004.

(1) ΕΕ C 174 E της 19.6.2001.

(2) ΕΕ L 230 της 19.8.1991.

(3) ΕΕ L 55 της 29.2.2000.

(4) COM(2002)349 τελικό.